# เจย์ บาฮาดูร์
เจย์ บาฮาดูร์ (ค.ศ. 1984 –) เป็นทั้งนักข่าวและนักเขียนชาวแคนาดา เขากลายเป็นที่รู้จักในรายงานเรื่องการกระทำอันเป็นโจรสลัดในโซมาเลีย โดยการเขียนให้แก่เดอะนิวยอร์กไทมส์, เดอะไฟแนนเชียลโพสต์, เดอะโกลบแอนด์เมล และเดอะไทมส์ออฟลอนดอน บาฮาดูร์เคยทำงานเป็นผู้สื่อข่าวอิสระของซีบีเอส นิวส์ และได้ให้คำแนะนำแก่กระทรวงการต่างประเทศสหรัฐเรื่องการปล้นสะดมทางทะเล ผลงานหนังสือเล่มแรกของเขาอย่างเดอะไพเรทส์ออฟโซมาเลีย: อินไซด์แธร์ฮิดเดนเวิลด์  คือรายงานของเขาที่อาศัยอยู่กับโจรสลัดเป็นเวลาหลายเดือนในพุนต์แลนด์ ซึ่งเป็นดินแดนปกครองตนเองในภาคตะวันออกเฉียงเหนือของประเทศโซมาเลียConan, 2011 ปัจจุบัน บาฮาดูร์อาศัยอยู่ในกรุงไนโรบี

 ชีวิตในวัยเด็กและการศึกษา 
บาฮาดูร์เกิดในปี ค.ศ. 1984 ที่โทรอนโต รัฐออนแทรีโอ ประเทศแคนาดาBatchelor, 2011; Illo, 2011 และเข้าศึกษาที่โรงเรียนมหาวิทยาลัยโทรอนโต จากนั้น เขาศึกษาต่อที่มหาวิทยาลัยโทรอนโต โดยสำเร็จการศึกษาในปี ค.ศ. 2007 ด้วยคุณวุฒิปริญญาตรีสาขารัฐศาสตร์และเศรษฐศาสตร์Centre for International Governance Innovation, 2010; Ilo, 2011 ส่วนในปี ค.ศ. 2008 บาฮาดูร์ทำงานให้แก่บริษัทวิจัยตลาดในเมืองชิคาโก จากความสนใจในการทำงานเป็นนักข่าว บาฮาดูร์ได้บอกว่าโดยนักข่าวตัวจริง มักหลีกเลี่ยงการไปโรงเรียนเพื่อเรียนรู้การวารสารศาสตร์ หากแต่เพื่อให้ได้มาซึ่งประสบการณ์ในการทำงานเป็นอิสระใน "สถานที่ที่น่ากลัว" แทนGlor, 2011

 ผลงานในระดับอาชีพ 
บาฮาดูร์เป็นนักข่าวชาวแคนาดาSekulich, 2011 เขาเขียนให้เดอะนิวยอร์กไทมส์, เดอะไฟแนนเชียลโพสต์, เดอะโกลบแอนด์เมล, เดอะไทมส์ออฟลอนดอน และเขาเคยทำงานให้กับซีบีเอส นิวส์ ในฐานะนักข่าวอิสระ

แรกเริ่มเดิมที ต้องการเยี่ยมชมประเทศโซมาเลียเพื่อเขียนเกี่ยวกับการเลือกตั้งในภาคตะวันตกเฉียงเหนือของประเทศ แต่ข่าวการปล้นกลางทางและเข้ายึดเรือเดินสมุทรไฟนาโดยโจรสลัดโซมาเลียในเดือนกันยายน ค.ศ. 2008 ซึ่งทำให้เขาเปลี่ยนเกียร์The Pirates of Somalia, "Prologue: Where the White Man Runs Away" การตัดสินใจสู่เรื่องของการปล้นสะดมทางทะเล ทำให้บาฮาดูร์ได้ติดต่อผู้สื่อข่าวในประเทศโซมาเลียและจัดทำร่วมกับเรดิโอกาโรเว เขาลาออกจากงานและซื้อตั๋วไปยังประเทศโซมาเลีย หลายเดือนก่อนบาฮาดูร์เดินทางถึง นักข่าวอิสระชาวแคนาดาชื่ออะแมนดา ลินฮุต ถูกลักพาตัวในประเทศโซมาเลียและถูกจับเป็นตัวประกันโดยมือปืนที่อยู่ห่างไกลจากบริเวณที่ปลอดภัยของโซมาลีแลนด์และพุนต์แลนด์ ซึ่งบาฮาดูร์กำลังทำงานในการสัมภาษณ์Glor, 2011; Ilo, 2011

ในเดือนมกราคม ค.ศ. 2009 บาฮาดูร์เดินทางมาเกือบสองวันเพื่อไปถึงพื้นที่กึ่งอิสระของพุนต์แลนด์ทางตะวันออกเฉียงเหนือของประเทศโซมาเลีย เมื่อไปถึงที่นั่น เขาได้พบกับโจรสลัดและได้เรียนรู้เกี่ยวกับประวัติของภาคอุตสาหกรรมIlo, 2011; Hammer, 2011 ระหว่างการเดินทางของเขา บาฮาดูร์ได้ค้นพบข้อมูลที่ท้าทายข้อสันนิษฐานพื้นฐานเกี่ยวกับโจรสลัดที่ว่า: มีโจรสลัดไม่มากเท่าที่เขาเคยเชื่อ พวกเขาไม่ได้ถูกควบคุมโดยองค์กรอาชญากรรมระหว่างประเทศ และพวกเขาไม่ได้ทำงานร่วมกับกลุ่มญิฮาดShribman, 2011; Houreld, 2011

เขาเดินทางไปทวีปแอฟริกาหลายครั้ง โดยใช้เวลาสามเดือนในพื้นที่ที่นักข่าวส่วนใหญ่ไม่เคยเข้าถึงAssociate Press, 2012 บาฮาดูร์กลับจากการเดินทางครั้งแรกในเดือนมีนาคมปี ค.ศ. 2009 ก่อนการปล้นเรือเดินสมุทรเมิร์สก์แอละแบมาในเดือนเมษายน เวลานี้จึงทำให้ผู้คนเกิดความสนใจในหนังสือของเขา และเขาก็ขายให้กับผู้จัดพิมพ์Illo, 2011 บาฮาดูร์วางแผนที่จะจบหนังสือเล่มแรกของเขาก่อนปี ค.ศ. 2010 แต่กลับต้องใช้เวลานานกว่าที่คาดไว้ ในที่สุด ผลงานหนังสือเดอะไพเรทส์ออฟโซมาเลีย: อินไซด์แธร์ฮิดเดนเวิลด์ ก็ได้รับการเผยแพร่ในสหรัฐ ณ วันที่ 19 กรกฎาคม ค.ศ. 2011 Houreld, 2011

และเมื่อวันที่ 9 สิงหาคม ค.ศ. 2011 บาฮาดูร์ได้ปรากฏตัวเป็นแขกรับเชิญในรายการเดอะเดลีโชว์Random House Audio, 2011; Scribe Publications, 2011; HarperCollins, 2011; Stewart, 2011

 ชีวิตส่วนตัว 
ปัจจุบัน บาฮาดูร์อาศัยอยู่ในกรุงไนโรบีIllo, 2011; Scribe Publications, 2011

 สิ่งพิมพ์ 
 The Pirates of Somalia: Inside Their Hidden World. HarperCollins, 2011. .

 เชิงอรรถ